Շուշան Պետրոսյան

Շուշան Սամվելի Պետրոսյան (), հայ երգչուհի, Հայաստանի վաստակավոր արտիստ, Հայաստանի Ազգային ժողովի նախկին պատգամավոր։

 Կենսագրություն 
Շուշան Սամվելի Պետրոսյանը ծնվել է 1967 թվականի սեպտեմբերի 23-ին Երևանում։ 1987 թվականին ավարտել է Թերլեմեզյանի անվան գեղարվեստի ուսումնարանի գեղանկարի ֆակուլտետը։ 1993 թվականին ավարտել է Երևանի գեղարվեստի պետական ակադեմիայի գրաֆիկայի ֆակուլտետը։ 1989-1991 թվականներին աշխատել է «Արձագանք» թատրոն-ստուդիայում (Մետրո թատրոն) որպես թատերական նկարիչ։ Ձևավորել է 3 ներկայացում՝ «Առասպելական հավերժություն», «Անտիգոնե», «Տերն ու ծառան»։ 1994-1997 թվականներին աշխատել է Երգի պետական թատրոնում։ 1996 թվականից Հայաստանի պետական ֆիլհարմոնիայի մենակատար է։ 2002-2003 թվականներին աշխատել է Երևանի կինոյի և թատրոնի պետական ինստիտուտում որպես դասախոս։ 2005 թվականից Բնության և հասարակության մասին միջազգային ակադեմիայի ակադեմիկոս է։ 2006 թ.-ին արժանացել է Հայաստանի վաստակավոր արտիստի կոչման։ 2007, 2008 և 2009 թվականներին մասնակցել է Հայաստանի հանրային հեռուստաընկերության «Երկու աստղ» երաժշտական նախագծին։

Ամուսնալուծված է և ունի երկու զավակ։

 Երաժշտական գործունեություն 
Շուշան Պետրոսյանը հայաստանյան էստրադային երգարվեստի ոլորտում բավականին հայտնի երգչուհի է։ Նա մասնակցել է Հայաստանում և արտասահմանում հայկական սփյուռքի ներկայացուցիչների համար կազմակերպված համերգների, հանդես է եկել մենահամերգներով։ Հատկապես հայտնի է նրա երգած «Երազ իմ երկիր հայրենի» և «Սպարապետ» երգերը։ Վերջին երգը երգչուհին նվիրել է Վազգեն Սարգսյանին։ Իր երաժշտական գործունեության ընթացքում արժանացել է բազմաթիվ մրցանակների, այդ թվում՝
 1993 թ. գլխավոր մրցանակ («Շարմ Շոու» միջազգային փառատոն),
 1996 թ. «Տարվա լավագույն երգչուհի» («Ասուպ» մրցանակաբաշխություն),
 2000 թ. «20-րդ դարի հայ աստղ» («Աստղ» փառատոն),
 2000 թ. «Լավագույն կին կատարող» («Անուշ» մրցանակաբաշխություն, ԱՄՆ),
 2004 թ. «Անկախ Հայաստանի լավագույն ձայն» («Կռունկ» փառատոն),
 2009 թ. «Դիվա» մրցանակ (երգի ամենամյա փառատոն, ԱՄՆ)։

 Սկավառակագրություն 
 Իմ անուշ հայրենիք (2001)
 Await Us Ararat (2003)
 Մտորումներ (2003)
 Հանրապետություն 15 (2006)
 The Best (2007)

 Տեսաերիզներ 

 Հանրապետություն 15 (2006)

 Քաղաքական գործունեություն 
 Պատգամավորական աշխատանք 
2012 թվականի մայիսի 6-ին Շուշան Պետրոսյանը Հայաստանի Հանրապետական կուսակցության նախընտրական ցուցակով ընտրվել է ՀՀ ԱԺ պատգամավոր։ Հանդիսացել է ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ։ Որպես պատգամավոր աշխատել է մինչև 2018 թվականը։

 Հասարակական կարծիք 
Հայաստանյան հասարակության որոշակի հատված բացասաբար է վերաբերվում Շուշան Պետրոսյանի քաղաքական գործունեությանըԵրազ իմ երկիր, Ռուսաստան. ակտիվիստները ծաղրեցին Շուշան Պետրոսյանին:«Բարեւ Գյումրի» քաղաքացիական շարժման «Էրթաս Բարովը»` Շուշան Պետրոսյանին:«Շուշան Պետրոսյանը կո՞ղմ է, թե՞… »:։ Սակայն հանրության մյուս հատվածի համար Շուշան Պետրոսյանը մնում է բազմավաստակ արտիստ և հայրենասեր քաղաքացի։

 Ծանոթագրություններ 

Կատեգորիա:Հայ երգչուհիներ
Կատեգորիա:1967 ծնունդներ
Կատեգորիա:Սեպտեմբերի 23 ծնունդներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՀԿ անդամներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:Հայաստանի վաստակավոր արտիստներ
Կատեգորիա:Հայ քաղաքական գործիչներ
Կատեգորիա:Հայ երաժիշտներ
Կատեգորիա:Երևանի գեղարվեստի պետական ակադեմիայի շրջանավարտներ